
	MORPHOU
Ενθύμιο 35 Χρόνια
Παρουσίαση λευκώματος

και έκθεση φωτογραφίας

στο Σπίτι της Κύπρου

Ο Σύνδεσμος Αποδήμων Διαμερίσματος Μόρφου Αγγλίας θα πραγματοποιήσει την Τετάρτη 22 Απριλίου 2015 και ώρα 20:00, στο Σπίτι της Κύπρου, Ξενοφώντος 2Α Σύνταγμα, την παρουσίαση του λευκώματος και έκθεση φωτογραφίας με τίτλο MORPHOU - Ενθύμιο 35 Χρόνια.

Χαιρετισμό θα απευθύνει ο Πρέσβης της Κυπριακής Δημοκρατίας κ. Κυριάκος Κενεβέζος.

Θα μιλήσουν ο Πρώην Αντιπρόεδρος του Ελληνικού Κοινοβουλίου και πρώην Υφυπουργός Απόδημου Ελληνισμού Γρηγόρης Νιώτης, ο Πρέσβης ε.τ. της Κυπριακής Δημοκρατίας Περικλής Νεάρχου, ο Ομότιμος Καθηγητής Αρχαίας Ελληνικής Φιλολογίας του Πανεπιστημίου Αθηνών Ανδρέας Βοσκός, ο Ομότιμος Καθηγητής Μεταβυζαντινής και Νεώτερης Ελληνικής Φιλολογίας του Πανεπιστημίου Αθηνών Κωνσταντίνος Κασίνης και ο Γλύπτης, Πρόεδρος του Συνδέσμου Αποδήμων Διαμερίσματος Μόρφου Αγγλίας Νικόλαος Κοτζιαμάνης.
Στο λεύκωμα MORPHOU - Ενθύμιο 35 Χρόνια καταγράφεται η πορεία του Συνδέσμου Αποδήμων Διαμερίσματος Μόρφου Αγγλίας στα 35 χρόνια από την ίδρυσή του και η συμβολή του στον αγώνα για ελευθερία και επιστροφή στη γενέθλια γη. 
Μετά το πέρας της παρουσίασης του λευκώματος, θα πραγματοποιηθούν τα εγκαίνια της ομότιτλης έκθεσης φωτογραφίας.

Οι φωτογραφίες της έκθεσης, οι οποίες περιλαμβάνονται στο βιβλίο, αποτελούν ενθύμιο για όσους έζησαν τα γεγονότα που απεικονίζουν και ταυτόχρονα είναι παρακαταθήκη για τις επόμενες γενιές.

Διάρκεια Έκθεσης: 23 - 29 Απριλίου 2015

Ώρες λειτουργίας: Δευτ. – Παρ. 10:00 -15:00
16 Απριλίου 2015

